
МИНИСТЕРСТВО НА

ВЪТРЕШНИТЕ РАБОТИ

София 1000, ул."Шести септември" № 29,

рег. № 8121р-9553, екз. № ед.
11.06.2020 г.

ОБЯВЛЕНИЕ
 На основание чл. 10а, ал. 2 от Закона за държавния служител и чл. 14, ал. 1 от Наредбата за провеждане на конкурсите и подбора при мобилност на държавни служители и заповед № 8121К-6618/29.05.2020 г. на министъра на вътрешните работи в качеството си на орган по назначаване, обявявам конкурс за 1 /една/ вакантна длъжност, 
 СТАРШИ ЕКСПЕРТ (ОРГАНИЗАЦИЯ НА СТРОИТЕЛСТВОТО)“ в сектор „Финансово осигуряване, управление на собствеността и социални дейности“ към отдел „Административен“ при Областна дирекция на МВР – Стара Загора, длъжностно ниво: 10, съгласно Класификатора на длъжностите в администрацията, наименование на длъжностното ниво: експертно ниво – 6.

 І. Минимални и специфични изисквания за длъжността: 

 1. Кандидатите да отговарят на изискванията по чл. 7 от ЗДСл;

 2. Минимална образователно-квалификационна степен „Бакалавър“;
 3. Области на висшето образование - ПМС № 125/24.06.2002 г.
 4. Професионално направление – ПМС № 125/24.06.2002 г.
 5. Минимален професионален опит – 1 (една) година или минимален ранг – V младши;
 6. Да имат или да получат разрешение за достъп до класифицирана информация до ниво на сигурност „Секретно“ по Закона за защита на класифицираната информация (ЗЗКИ). Съгласно чл. 10д, ал. 4 от ЗДСл, актът за назначаване се издава в 14 дневен срок от получаването на разрешението за достъп, когато не е представен такъв документ.

 ІІ. Описание на длъжността, съгласно длъжностната характеристика:

-
Материално – отговорно лице по отношение на сградния фонд на дирекцията;

-
Участва в предпроектните проучвания за даден обект в рамките на своята компетентност и специалност;

-
Организира процеса с издаването на визи за проучване и проектиране;

-
Участва в изготвянето на технически задания за проектиране (ТЗП) и организира съгласуването им със съответните инстанции;

-
Участва в комисии в рамките на своята компетентност и специалност при провеждане на процедури за избор на проектанти, консултанти, надзорници, изпълнители и доставчици за обект по линия на текущия ремонт на сгради и капиталното строителство;

-
Участва в работата на специализираните експертни съвети в рамките на своята компетентност съгласно действащите Вътрешни правила за възлагане на обществени поръчки;

-
Организира процеса по съгласуване и разрешение изместването на трасета на подземни и надземни комуникации в имоти предоставени за управление на съответната структура на МВР;

-
В рамките на своята компетентност проверява работните проекти и количествените сметки, изготвените спецификациите за машини и съоръжения и дава становища по тях;

-
Организира съгласуването на проектите със съответните инстанции и енергоразпределителни дружества;

-
При получаване на становища от съответните инстанции и енергоразпределителни дружества със забележки своевременно ги изпраща на проектанта за доработване и извършване на корекции в работния проект;

-
Изготвя справки, анализи, отчети до началника на звеното, свързани с изпълнението на сключените договори.

-
Следи и отговаря за финансовата рамка на сключените договори с цел недопускане надвишаване на договорната цена;  

-
При изпълнение на подписан договор, следи и отговаря за количеството и качеството на изпълнените дейности, окомплектовката с необходимите документи и оформя разходно оправдателните документи от страна на Възложителя;

-
Изготвя справки и информации до началника на звеното за необходимостта от корекция на плана по линия на текущия ремонт и капиталното строителство;

-
Изготвя заявки за обекти с финансова обосновка по линия на текущия ремонт и капиталното строителство за включването им съответната тригодишна бюджетна прогноза до началника на звеното;

-
При констатирани дефекти при приемането на обектите или в гаранционен срок подготвя преписка с необходимите документи изискуеми се по договор до съответния изпълнител и я докладва на началника на звеното;

-
Изготвя цялостната документация във връзка с придобиването, управлението и разпореждането с недвижими имоти, предоставени за управление на МВР на територията на област Стара Загора за нуждите на ОДМВР – Стара Загора;

-
Отговаря за подаването на декларациите по Закона за местни данъци и такси; отговаря за подаване на заявления за подготвяне на скици в АГКК; подготвя и комплектова документацията при необходимост от изготвяне на нови актове за държавна собственост;

-
Участва като експерт в комисиите при предоставянето на ведомствени жилища на служителите от структурата;

-
Води на отчет изпълнението на текущите ремонти с работниците по ремонт и поддръжка на сградния фонд и своевременно уведомява началника на звеното за срещнатите трудности;

-
Отговаря за срочното и качествено изпълнение на обектите реализирани с работниците по ремонт и поддръжка на сградния фонд;

-
Осигурява и отговаря за своевременното оформяне на всички документи, характеризиращи изпълнението на обектите реализирани с работниците по ремонт и поддръжка на сградния фонд.

III. Начин за провеждане на конкурса: 

·  Решаване на тест;

·  Интервю.

IV. Граници (от - до) на заплатите, определени за длъжностите за степен 1 - от 610 лв. до 1700 лв., съгласно Наредба за заплатите на служителите в държавната администрация.

При назначаване на кандидата спечелил конкурса, се определя основна месечна заплата по Приложение 1 към Наредбата за заплатите на служителите в държавната администрация и съгласно Вътрешните правила за заплатите в МВР.
V. Необходимите документи, които кандидатите следва да представят за участие в конкурса са:

 1. Писмено заявление за участие в конкурса по образец, съгласно Приложение № 3 към чл. 17, ал. 1 от НПКПМДСл;

2. Декларация по чл. 17, ал. 3, т. 1 от НПКПМДСл - по образец;

3.
Копие от документ за придобита образователно-квалификационна степен, допълнителни квалификации. Когато дипломата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага;
4.
Копие от документи, удостоверяващи продължителността и областта на професионалния опит;

 5.
Копие на разрешение за достъп до класифицирана информация до ниво на сигурност „Секретно” или съгласие за проучване по ЗЗКИ;

6. Други документи, свързани с изискванията за заемането на длъжността.

 Кандидатите следва да имат предвид обстоятелствата посочени в чл. 7, ал. 2 от ЗДСл, както и задължението им при класиране да представят необходимите документи за проучване и издаване на разрешение за достъп до класифицирана информация съгласно ЗЗКИ и Правилника за прилагане на ЗЗКИ.

VI. Място и срок за подаване на документите за участие:

 Подаването на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронен адрес stara_zagora@mvr.bg, като в този случай заявлението и декларацията следва да бъдат подписани от кандидата с електронен подпис. Срокът за подаване на документите е 10-дневен от датата на публикуване на обявлението за конкурса, в сектор „Координация, административно и правно обслужване и човешки ресурси” към отдел „Административен” при Областна дирекция на МВР – Стара Загора, на адрес: град Стара Загора, ул. „Граф Игнатиев” № 16, всеки работен ден от 14:00 до 16:00 часа, телефони за допълнителна информация и справки – 042/665579, 042/665320 и 042/665326.
VIІ. Списъците и други съобщения във връзка с конкурса да бъдат обявявани на електронната страница на дирекция „Човешки ресурси” – МВР – в интернет и интранет.
МИНИСТЪР:
Младен Маринов

